CELEX: C2005/193/07
Language: lt
Date: 2005-08-06 00:00:00
Title: 2005 m. birželio 9 d. Teisingumo Teismo sprendimas (trečioji kolegija), Byloje C-270/03 Europos Bendrijų Komisija prieš Italijos Respubliką (Valstybės įsipareigojimų neįvykdymas — Aplinka — Atliekų tvarkymas — Direktyva 75/442/EEB, iš dalies pakeista Direktyva 91/156/EEB — Atliekų surinkimas ir pervežimas — 12 straipsnis)

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/5
            
         
      TEISINGUMO TEISMO SPRENDIMAS
   
   (trečioji kolegija)
   2005 m. birželio 9 d.
   Byloje C-270/03 Europos Bendrijų Komisija prieš Italijos Respubliką (1)
   
   (Valstybės įsipareigojimų neįvykdymas - Aplinka - Atliekų tvarkymas - Direktyva 75/442/EEB, iš dalies pakeista Direktyva 91/156/EEB - Atliekų surinkimas ir pervežimas - 12 straipsnis)
   (2005/C 193/07)
   Proceso kalba: italų
   Byloje C-270/03 dėl 2003 m. birželio 23 d. pagal EB sutarties 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama L. Visaggio ir R. Amorosi, prieš Italijos Respubliką, atstovaujamą I. M. Braguglia, padedamo advokato M. Fiorilli, Teisingumo Teismas (trečioji kolegija), kurį sudaro kolegijos pirmininkas A. Rosas ir teisėjai J.-P. Puissochet (pranešėjas), S. von Bahr, J. Malenovský, U. Lõhmus; generalinė advokatė C. Stix-Hackl, sekretorė L. Hewlett, vyriausioji administratorė, 2005 m. birželio 9 d. priėmė sprendimą, kurio rezoliucinėje dalyje nurodyta:
   
               1.
            
            
               1997 m. vasario 5 d. įstatyminio dekreto Nr. 22, kuriuo į nacionalinę teisę perkeltos Direktyvos 91/156/EEB dėl atliekų, Direktyvos 91/689/EEB dėl pavojingų atliekų ir Direktyvos 94/62/EB dėl pakuočių ir pakuočių atliekų nuostatos, 30 straipsnio 4 dalies, pakeistos 1998 m. gruodžio 9 d. įstatymo Nr. 426 1 straipsnio 19 dalimi, pagrindu leisdama įmonėms
               
                           —
                        
                        
                           vykdyti savo nepavojingų atliekų surinkimą ir pervežimą kaip įprastinę ir reguliarią veiklą, nesiregistruojant Nacionaliniame atliekų šalinimo paslaugas teikiančių įmonių registre (Albo nazionale delle imprese esercenti servizi di smaltimento rifiuti), ir
                        
                     
                           —
                        
                        
                           pervežti ne daugiau kaip 30 kilogramų ir 30 litrų per dieną savo pavojingų atliekų, nesiregistruojant šiame registre,
                        
                     Italijos Respublika neįvykdė savo įsipareigojimų pagal 1975 m. liepos 15 d. Tarybos direktyvos 75/442/EEB dėl atliekų, iš dalies pakeistos 1991 m. kovo 18 d. Tarybos direktyva 91/156/EEB, 12 straipsnio.
            
         
               2.
            
            
               Priteisti iš Italijos Respublikos bylinėjimosi išlaidas.
            
         
      (1)  OL C 200, 2003 8 23.